Živé zložky prostredia

Populácia je skupina jedincov rovnakého druhu , ktorá žije v spoločnom priestore v určitom čase. Rast populácie súvisí s počtom jedincov. Populácia rastie ak počet nových jedincov prevláda nad uhynutými a všetky jedince majú dostatok potravy. Hustota populácie znamená počet jedincov na jednotke plochy. Vekovú štruktúru tvoria všetky vekové stupne jedincov. Konkurencia je vzťah dvoch druhov , ktoré súperia o životné potreby z jedného zdroja. Predácia je vzťah pri ktorom sa predátor živí korisťou. Parazitizmus je vzťah pri ktorom sa parazit živí telovými tekutinami alebo tkanivami hostiteľa. Symbióza je trvalé spolužitie dvoch alebo viacerých organizmov s obojstrannými výhodami.